CELEX: 62018TN0646
Language: ro
Date: 2018-10-26 00:00:00
Title: Cauza T-646/18: Acțiune introdusă la 26 octombrie 2018 – Bonnafous/Comisia

21.1.2019   
            
            
               RO
            
            
               Jurnalul Oficial al Uniunii Europene
            
            
               C 25/42
            
         
      Acțiune introdusă la 26 octombrie 2018 – Bonnafous/Comisia
      (Cauza T-646/18)
      (2019/C 25/55)
      Limba de procedură: franceza
      
         Părțile
      
      
         Reclamant: Laurence Bonnafous (Bruxelles, Belgia) (reprezentanți: A. Blot și S. Rodrigues, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca admisibilă și fondată;
               
            în consecință:
      
                  —
               
               
                  anularea deciziei atacate;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii sale având ca obiect anularea Deciziei Comisiei din 9 octombrie 2018 de respingere a cererii de confirmare a accesului la un document [raportul de audit din anul 2018 privind resursele umane ale Agenției Executive pentru Educație, Audiovizual și Cultură, având numărul de înregistrare internă ARES(2018)361356 din 21 ianuarie 2018], reclamantul invocă trei motive.
      
                  1.
               
               
                  Primul motiv, întemeiat pe încălcarea Regulamentului nr. 1049/2001, a articolului 15 alineatul (3) TFUE și a articolului 42 din cartă, pentru motivul că Comisia nu și-ar fi respectat obligațiile care îi reveneau în temeiul dreptului de acces al publicului la documentele instituțiilor și al obligației de transparenţă.
               
            
                  2.
               
               
                  Al doilea motiv, întemeiat pe încălcarea articolului 296 TFUE și a articolului 41 din cartă, cu alte cuvinte a obligației de motivare, întrucât analiza efectuată în decizia atacată a recurs la afirmații generale și la motive exprimate în mod abstract.
               
            
                  3.
               
               
                  Al treilea motiv, întemeiat pe încălcarea principiului proporționalității, pentru motivul că Comisia a refuzat accesul la documentul solicitat, invocând în mod eronat o prezumție generală de nedivulgare.